पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली थाना अंतर्गत गया नगर में जिस जगह पर पिछले कुछ समय में लगातार मौतें हुई, उस जगह को निगम ने निगम ने कंटेनमेंट जोन घोषित किया है। वहां सभी जगहों पर बैरिकेडिंग की गई है। इसे कुछ युवकों ने उखाड़ फेंका। इतना ही नहीं मौके से गुजरने वाले लोगों से गाली गलौच की। नजदीक में खड़े वाहन में तोड़फोड़ की। सीए आनंद अग्रवाल के भाई से मारपीट की। इस मामले में पुलिस ने गयानगर के संजय तिवारी और छोटू साहू के खिलाफ धारा 269, 270, 294, 506, 323, 427, 34 के तहत अपराध दर्ज किया है।
पुलिस ने बताया कि कि घटना शाम के समय की है। गया नगर गली नंबर 4 निवासी आनंद अग्रवाल ने पुलिस को बताया कि वह नेहरू नगर स्थित अपने ऑफिस में था, तभी उसके छोटे भाई सागर ने फोन पर उसे खबर दी कि कुछ युवक घर के बाहर हंगामा कर रहे हैं। बनाए गए कंटेनमेंट जोन की बैरिकेडिंग को तोड़ दिया है। विरोध करने पर आरोपियों ने धमकाया और मारपीट की। घर के बाहर खड़ी कार में भी तोड़फोड़ की। सूचना पर पुलिस मौके पर पहुंची।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn